Fra Troll Airfield til andre forskningsstasjoner blir det fraktet folk og forsyninger med to fly av typen Basler BT-67 (som er konverterte DC-3/C-47-maskiner). Disse strekningene opereres av det sørafrikanske selskapet Antarctic Logistics Centre International og andre operatører. Forskningsstasjonene som er betjent av disse flygningene er belgiske Princess Elisabeth, finske Aboa, japanske Dome Fuji, britiske Halley, indiske Maitri, japanske Syowa, norske Tor, russiske Novolazarevskaja, sørafrikanske SANAE IV, svenske Wasa samt de tyske Kohnen og Neumayer. I 2007–2008-sesongen ble 720 personer transportert til Antarktis via DROMLAN.